
Ilutulestiku  korraldamine
(11.07.2019 OÜ Tulekild Teenused)
1. Asjaolud ja menetluse käik

OÜ Tulekild Teenused, registrikood 11538211, esitas Narva Linnavalitsusele ilutulestiku korraldamise loa taotluse. OÜ Tulekild Teenused soovib korraldada 11.07.2019 ajavahemikul 20:00-21:00 Narvas, aadressil Raekoja plats 2 haljasala ilutulestiku. Tellijaks on TÜ Narva kolledž. 
Ilutulestiku korraldajaks on OÜ Tulekild Teenused, registrikood 11538211, asukohaga Peetri 17, Tartu. OÜ Tulekild Ilutulestikud omab ilutulestiku korraldamise õigust, olles registreeritud Majandusministeeriumi majandustegevuse registris (LPK000022). 

2. Õiguslikud alused

Vastavalt lõhkematerjaliseaduse § 34 lõikele 1 ilutulestiku korraldamise luba peab olema ilutulestiku korraldamiseks avalikul üritusel F3- ja F4-kategooria pürotehnilise tootega.
Lõhkematerjaliseaduse § 35  kohaselt  Ilutulestiku korraldamise taotlus esitatakse valla- või linnavalitsusele või asjakohasele valla- või linnavalitsuse struktuuriüksusele. Valla- või linnavalitsus vaatab ilutulestiku korraldamise taotluse läbi ja teeb otsuse viie tööpäeva jooksul taotluse laekumise päevast arvates.
3. Otsus
3.1 Lubada OÜ-l Tulekild Teenused, registrikood 11538211, korraldada 11.07.2019 ajavahemikul 20:00-21:00 Narvas, aadressil Raekoja plats 2 haljasala ilutulestiku. Ilutulestiku korraldamine peab vastama ilutulestiku projektile ning lõhkematerjaliseadusele.
4. Rakendussätted

4.1. Linnamajandusametil teha korraldus taotlejale teatavaks. 

4.2. Korraldus jõustub teatavakstegemisest.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast alates.

